turjo4nis/wikipedia-bn-dump-20250701 huggingface dataset:
টয়োটা আই-রিয়েল

আই-রিয়েল হচ্ছে একটি   'ব্যক্তিগত চলাচলের নমুনা' (যন্ত্র)  যা তৈরি করেছে স্বয়ংক্রিয় যন্ত্র তৈরির বিরাট প্রতিষ্ঠান টয়োটা ২০১০ সালের যেকোনো সময়ে বিক্রির পরিকল্পনা করা হয়। এটি টয়োটার আগেরকার ব্যক্তিগত চলাচলের বাহন যেমন টয়োটা আই-ইউনিট এবং টয়োটা আই-সুইং এর উন্নত রূপ। ঐ বাহনগুলোর মত আই-রিয়েল বৈদ্যুতিক শক্তিতে পরিচালিত একটি ৩ চাকার এক আসনের বাহন যা লিথিয়াম আয়ন ব্যাটারির সাহায্যে কাজ করে। এর মূল্য আনুমানিক ৩০০০ - ৫০০০ মার্কিন ডলার। বাহনটির নকশা তৈরি করেছিলেন জনাব মোরিতা যিনি বাহনটি বাজারে আসার পূর্বে মন্তব্য করেছিলেন যে বাহনটির দাম "মোটর বাইক থেকে বেশি কিন্তু গাড়ি থেকে কম" হবে।

তৈরির উদ্দেশ্য
মানুষের চলাফেরাকে ভবিষ্যতে আরও ব্যক্তিগত রূপ দিতে টয়োটা ব্যক্তিগত চলাফেরা (পার্সোনাল মোবিলিটি) সিরিজে বেশ কয়েকটি গাড়ি বের করে। এর ধারাবাহিকতায় টয়োটা ২০১২ সালের এপ্রিল মাসে বেইজিং মোটর প্রদর্শনীতে টয়োটা আই-রিয়েল প্রদর্শন করে। ব্যক্তিগত চলাচলের ধারণাকে বাণিজ্যিক রূপ দিতে একধাপ এগিয়ে যাওয়ার লক্ষ্য নিয়ে টয়োটা এটি তৈরি করেছে। টয়োটা এইধরনের বাহনকে জনবহুল শহরের ভবিষ্যৎ হিসেবে দেখছে।

প্রজুক্তিগত দিক

শক্তি
আই-রিয়েল লিথিয়াম আয়ন ব্যাটারি থেকে প্রাপ্ত বৈদ্যুতিক শক্তির সাহায্যে চলে। এই ব্যাটারি চার্জ হতে ২ ঘণ্টা সময় নেয় এবং এর এক ঘণ্টা পর ৮০ শতাংশ চার্জ অবশিষ্ট থাকে যা দিয়ে খুব সহজে ২৪ কিলোমিটার যাওয়া যায়। এটি প্রচলিত যেকোনো প্রযুক্তির তুলনায় অধিক শক্তি সাশ্রয়ী।

গতি
স্বল্প-গতিতে চললে বাহনটি উঁচু হয়ে থাকে এবং সাধারণ হাঁটার গতিতে চলতে থাকে এবং ব্যক্তির চোখের উচ্চতা সাধারণ পথচারীদের চোখের উচ্চতার সমান হয়, এসময় যন্ত্রটি জায়গা ও কম নেয়। উচ্চ-গতিতে বাহনটি কাঁত হয়ে এর দৈর্ঘ্য বৃদ্ধি করে এবং একক চাকা এগিয়ে দিয়ে এর অ্যারোডায়নামিক্স (বাতাসের বাঁধাজনিত আচরণ) ও দৃঢ়তার উন্নতি করে যাতে তা ১৮.৬ মাইল/ঘণ্টা অথবা  ৩০ কিলোমিটার/ঘণ্টা পর্যন্ত গতিবেগ উঠাতে পারে। এটি অন্যান্য এক-ব্যক্তি বাহন যেমন সেগওয়ের মত কোণাকোণি ভাবে কাঁত হয় যাতে এটি ঢালু হয়ে গড়াগড়ি না খায়।

নিয়ন্ত্রণ
বাহনটিতে প্রতি হাতের জন্য একটি করে দুইটি জয়স্টিক (বাহন নিয়ন্ত্রণের যন্ত্র) থাকে। যেকোনো একটি দ্বারাই আই-রিয়েল নিয়ন্ত্রণ করা যায়। ফলে ডান-হাতি এবং বাম-হাতি উভয় ব্যাক্তিই সমান দক্ষতার সাথে এটি নিয়ন্ত্রণ করতে পারবে। এগুলো সামনের দিকে চাপালে বাহনটি সামনের দিকে, বামে চাপালে বামে, ডানে চাপালে ডানে এবং পেছনে চাপালে থেমে যায়। সামনের দিকে এগিয়ে যাওয়ার জন্য ৬টি মোটর রয়েছে।

নিরাপত্তা
পেরিমিটার-মনিটরিং সেন্সর কোন ব্যক্তি বা বস্তুর সঙ্গে সম্ভাব্য সংঘর্ষ বুঝতে পেরে শব্দ ও কম্পনের মাধ্যমে চালককে সাহায্য করে। একই সময় এটি আলো ও শব্দের মাধ্যমে নিকটস্থ লোকদের এর উপস্থিতি সম্পর্কে সচেতন করে। বাঁক নেয়ার সময় নির্দেশক বাতি আলো ছড়িয়ে আশপাশের পরিবেশকে সতর্ক করে। প্রয়োজনে সিটবেল্টের ব্যবস্থাও আছে।

পরিবেশগত দিক 
পরিবেশগত দিক মাথায় রেখে এই বাহনের বিভিন্ন অংশে প্রথাগত অ্ক্রাযাইলিক রেজিন প্যানেলের পাশাপাশি কেনাফ পাটের বায়োপ্লাস্টিক প্যানেল ব্যবহার হয়েছে। শক্তির উৎস হিসেবে ব্যবহার হওয়া লিথিয়াম আয়ন ব্যাটারি শক্তি সাশ্রয়ী হওয়ায় অনেকটাই পরিবেশ বান্ধব।

সামাজিক প্রভাব
২০০৮ সালে বিবিসির মোটরিং প্রোগ্রাম টপ গিয়ারে (সিরিজ ১২) রিচার্ড হ্যাম্মন্ড আই রিয়েল চালিয়েছিলেন।

তথ্যসূত্র

উৎস

https://web.archive.org/web/20090816182954/http://www2.toyota.co.jp/en/tech/p_mobility/i-real/
http://www.carmagazine.co.uk/Drives/Search-Results/First-drives/Toyota-i-Real-concept/
http://gizmodo.com/gadgets/drive-slow/toyota-i+real-concept-car-309614.php 

রোবটবিজ্ঞান
জাপানি উদ্ভাবন
সোগা নো উমাকো

সোগা নো ইনাম (Soga no Iname) এর পুত্র ছিলেন সোগা নো উমাকো (Soga no Umako) এবং একই সাথে জাপানের ক্ষমতাশালী সোগা গোত্রের (soga clan) সদস্য। সম্রাট বিদাতসু (Emperor Bidatsu) এবং সম্রাজ্ঞী সুইকো'র (Empress Suiko) শাসনামলে বেশ উল্লেখযোগ্য পরিমাণে রাজনীতির পুনঃর্বিন্যাস করেন। এই কাজে রাজকুমার শতকু'র সঙ্গ পান। সম্রাটের পরিবারের সদস্যের সাথে সোগা নো উমাকো তার মেয়ের বিয়ে দেন। সরকার পক্ষের সাথে এ আত্মীয়তার মাধ্যমে সোগা গোত্র আরোও দৃঢ় এবং শক্তিশালী হয়।
ষষ্ঠ (৬'ষ্ঠ) শতাব্দীর গোড়ার দিকে সোগা নো উমাকো (Soga no Umako) বুদ্ধবাদ প্রচারের লক্ষ্যে পুরো জাপানে বেশ লম্বা ভ্রমণে বের হন। এ সময়ে উমাকো চীন এবং কোরিয়া'র হয়ে অভিবাসী হিসেবে চাকরি করেন। এই সময়কালে তিনি প্রযুক্তি এবং জ্ঞানলাভ করেন। সোগা নো উমাকো- যিনি কি না বুদ্ধবাদের প্রচারক ছিলেন, সেই তিনিই 'শিগিশেন যুদ্ধ' (Battle of Shigisen) এ মোনোহোবে নো মোরিয়া'কে (Mononobe no Moriya) পরাস্ত করেন। এই যুদ্ধের ফলে সোগা গোত্রের কর্তৃত্ব আরোও সুরক্ষিত এবং মজবুত হয়।
৫৯৩ খ্রিষ্টাব্দের ১৫'ই জানুয়ারি বুদ্ধ সাক্ষ্যমুনির ধ্বংসাবশেষ আসুকা-ডেরা'র (Asuka-dera; বর্তমানে হোকো-জি, Hōkō-ji) একটি প্যাগোডা'র ভিত্তির(Foundation) খুঁটির (Pillar) ভেতর সুরক্ষিত করে রাখা হয়। উমাকো'র নির্দেশমতন নিহোঙ্গি'র (Nihongi) সুইকো (Suiko) অংশে নির্মাণ করা হয়।
বিশ্বাস করা হয় যে, ইশিবুতাই কোফুন'ই হলো সোগা নো উমাকোর সমাধিক্ষেত্র।

বংশতালিকা
মনোনোবে নো ওগুশি'র ( Mononobe no Ogushi) কন্যা এবং- একই সাথে মনোনোবে নো মোরিয়া'র (Mononobe no Moriya) বোন ছিলেন সোগা নো উমাকো'র সহধর্মিনী। তাদের পাঁচটি সন্তান ছিল। 
 সোগা নো এমিশি
 সোগা নো কুরামারো
 কাহিকো নো ঈরাতসুমে; ৫৮৭ খ্রিষ্টাব্দে সম্রাট সুশুন এর সাথে বিবাহবন্ধনে আবদ্ধ হন
 তোজিকো নো ঈরাতসুমে; শতকু তাইশে'র সহধর্মিনী
 হোদে নো ঈরাতসুমে; সম্রাট জোমেই এর সহধর্মিনী

আরও দেখুন
 জাপান
 আনিমে
 জাপানি ভাষা

তথ্যসূত্র 

 June 19, 626 corresponds to the twentieth day of the fifth month of 626 (Heibo) of the traditional lunisolar calendar used in Japan until 1873
 Mulhern, Chieko Irie (1991). Heroic with grace: legendary women of Japan. Armonk, N.Y: M.E. Sharpe. p. 40. .

বহিঃসংযোগ
 Aston, W. G. (2008). Nihongi: Chronicles of Japan from the Earliest Times. New York: Cosimo, Inc.
 "Ishibutai kofun  n". Asukanet.gr.jp. Retrieved 2012-06-10.

৬২৬-এ মৃত্যু
জাপানি ভাষার লেখা থাকা নিবন্ধ
জাপান
পূর্ব এশিয়া
ইতিহাস
চিলির জাতীয় পতাকা

চিলির জাতীয় পতাকা, একই উচ্চতার দুটি অসম অনুভূমিক ব্যান্ড নিয়ে গঠিত, নিচে লাল উপরে সাদা। সাদা অংশের বামে একটা নীল বর্গের মাঝে রয়েছে একটি সাদা পাঁচতারা। এটি ১৮ অক্টোবর ১৮১৭ গৃহীত হয়। চিলির পতাকা স্পেনে লা ইস্ট্রেলা সলিটারিয়া  (একক তারা বা নির্জন তারা) হিসাবে পরিচিত।

তথ্যসূত্র

বহিঃসংযোগ 

 
 Chile Historical Flag
 Sobre los verdaderos simbolos patrios de Chile simbolospatrios.cl

দেশ অনুযায়ী পতাকা
চিলি
চিলির জাতীয় প্রতীক
জাতীয় পতাকা
পুনাখা ডিজং

পুনাখা জং (পুংতাং ডিছেন ফোটরাং জং হিসেবেও পরিচিত) (যার অর্থ পরম সুখময় প্রাসাদ"), ভুটানের পুনাখার পুনাখা জেলার প্রশাসনিক কেন্দ্র। প্রাসাদটি ১৭৩৭-৩৮ সালে যাবদ্রারং রিনপোছে দ্বারা নির্মিত হয়েছিল যার স্থপতি ছিলেন নাগাওয়াং নামগিয়াল। এটি জং স্থাপত্যশিল্পের দ্বিতীয় পুরাতনতম এবং দ্বিতীয় বৃহত্তম প্রাসাদ এবং তাদের নির্মিত রাজকীয় প্রাসাদগুলো অন্যতম একটি।    জং এর এই প্রাসাদে তিব্বতীয় বৌদ্ধধর্মের কাগ্যু গোত্রের দক্ষিণ দ্রুকপা বংশীয়সহ রাংজুং কাসারপানি বংশীয় সাধকদের দেহাবশেষ রয়েছে।

১৯৫৫ পর্যন্ত, যখন থিম্পুতে রাজধানী সরে আসে, পুনাখা জং ভুটান সরকারের প্রশাসনিক কেন্দ্র ছিল। এটাকে ভুটানের ঐতিহ্য হিসাবে অন্তর্ভুক্ত করেছে ইউনেস্কো।

অবস্থান

পুনাখা জং টি পুনাখা–ওয়াংড়ু উপাত্যকার ফু ছ্যু (পিতা) এবং মু ছ্যু (মাতা) নদীর সঙ্গমে অবস্থিত। মু ছ্যু নদী ভুটানের লিঘসি এবং লায়া পাহাড় থেকে সৃষ্টি হয়েছে। পু ছ্যু নদী পুনাখা উপত্যকার লুনানা অঞ্চলের হিমবাহ থেকে সৃষ্ট হয়েছে। এই দুই নদী মিলিত হওয়ার পর, প্রধানতম নদী যা পুনা সাং ছ্যু বা সানকোশ নদী এবং ওয়াংড়ু ফুরোডাং দিয়ে প্রবাহিত হয়ে, কালিখোলাতে ভুটান – ভারত সীমা অতিত্রম করেছে এবং অবশেষে ব্রহ্মপুত্র নদীর সাথে মিলিত হয়েছে।

তথ্যসূত্র

বহিঃসংযোগ 

 পুনাখা জং এর অভ্যন্তরীণ বিষয় সর্ম্পকে তথ্য
 ফ্লিকারে পুনাখা জং এর ছবি
 পুনাকা জং এর চিত্রশালা (নভেম্বর ২০০৫
 পুনাকা জং এর চিত্র

ভুটানের প্রাসাদ
যুক্তাক্ষর

যুক্তাক্ষর বা যুক্তবর্ণ হল দুটি ব্যঞ্জনবর্ণকে একসাথে যুক্ত করা। তবে উচ্চারণের সময় প্রথম ব্যঞ্জনবর্ণের সঙ্গে স্বরধ্বনি উচ্চারিত হয় না। অর্থাৎ‍ দুটি বর্ণের প্রথমটিতে যদি হসন্ত থাকে তবে বানানের সময় উভয়কে একত্রে লেখা হলে প্রাপ্ত বর্ণটিই যুক্তবর্ণ বা যুক্তাক্ষর। বাংলা শব্দে দ্বিত্ব প্রয়োগের জন্যও অনেক সময় যুক্তাক্ষর ব্যবহার করা হয়। ব্রাহ্মীলিপির মতো দেবনাগরীলিপি ব্যবহারে লিখিত ভাষাগুলোতেও একটি বর্ণ অন্য একটি বর্ণের সঙ্গে যুক্ত করে লেখা হয়।

ধারণা
দুটি ব্যঞ্জনবর্ণ একসাথে বাংলা ছাড়াও অনেক ভাষাতেই উচ্চারিত হয়। যেমন: ইংরেজি "list"(ল্+ই+স্+ট্), জার্মান "Gras"(গ্+র্+আ+স্) বা গ্রিক "εκλογές"(এ+ক্+ল্+ও+গ্+এ+স্)। কিন্তু বাংলা ও অন্যান্য ভারতীয় ভাষাগুলোর সাথে এর মৌলিক পার্থক্য হল বাংলা ও অন্যান্য ভারতীয় ভাষাগুলোতে তা একসাথে যেমন উচ্চারণ করা হয় তেমন লেখাও হয় একসাথে। কিন্তু উপর্যুক্ত ভাষাগুলোতে উচ্চারণ একসাথে করলেও এক বর্ণকে অন্য বর্ণের সঙ্গে "ক্ল" এর মতো মিলিয়ে লেখা হয় না। পাণিনি প্রমুখ ধ্বনিবিদ ব্যঞ্জনধ্বনির এমন স্বরবিহীন অসম্পূর্ণ উচ্চারণকে "অভিনিধান" নামে আখ্যায়িত করেছেন।

বাংলা ভাষায় কোনো শব্দের কোনো বর্ণে অবস্থিত স্বরবর্ণকে অনুচ্চারিত দেখাতে ্  (হসন্ত) ব্যবহৃত হয়।আর দুটি ব্যঞ্জনধ্বনির প্রথমটির সঙ্গে কোনোরূপ স্বরধ্বনি উচ্চারণ না করে দুটি ব্যঞ্জনকে একসাথে উচ্চারণের প্রয়াস থেকেই যুক্তাক্ষর বা যুক্তবর্ণ লেখা হয়। যেমন:গল্প (গ্+অ+ল্+প্+ও) এখানে "ল্প" হল যুক্তবর্ণ যেখানে "ল" এর পরে কোনোরূপ স্বরধ্বনি উচ্চারণ না করে "প" এর সঙ্গে মিলিয়ে উচ্চারণ করা হয়। "গ" এর সঙ্গে "অ" স্বর ও "প" এর সঙ্গে "ও" স্বর উচ্চারিত হলেও "ল" ও "প" এর মাঝে কোনো স্বরধ্বনি ছিল না।

প্রকারভেদ
ধারণা করা হয় ফলাও এক প্রকার যুক্তাক্ষর।সুতরাং যুক্তাক্ষর দুই প্রকারঃসাধারণ ও ফলা।

ফলা
বাংলা ভাষায় ৬টিঃ

যুক্তাক্ষরের রূপভেদ 

বাংলা যুক্তাক্ষরে ব্যঞ্জনের রূপ অনেক সময় পাল্টে যায় বা স্বাভাবিক বর্ণের চেয়ে আকৃতি ভিন্ন  হয়। কতটা ভেদ বা ভিন্নতা ঘটবে সেই অনুসারে স্বচ্ছ, অর্ধস্বচ্ছ ও অনচ্ছ এই তিনটি পরিভাষা ব্যবহৃত হয়।

অনচ্ছ বা অস্পষ্ট 
অনচ্ছ হল যে যুক্তাক্ষর থেকে মূল ব্যঞ্জনবর্ণকে আদৌ চেনা যায় না। যেমন: রেফ, র-ফলা (‌্র), য-ফলা (‍্য)। এগুলি যে র আর য এর অপর রূপ তা সহজে বোঝা যায় না। বাংলা যুক্তব্যঞ্জনে ঙ্গ এবং ক্ষ-ও অনচ্ছ যুক্তব্যঞ্জনের দৃষ্টান্ত— যার দুটি সদস্য কোন কোন বর্ণ তা বোঝা কঠিন।

অর্ধস্বচ্ছ 
অর্ধস্বচ্ছ হল সেই সব যুক্তব্যঞ্জন যার একটিতে অন্তত বোধগম্য অবয়ব থাকে, বা তার অংশ বা খণ্ড উপস্থিত থাকে। যেমন: প্র, র্ক, ক্ত, ন্ধ, গ্ধ ইত্যাদি।

স্বচ্ছ 
স্বচ্ছ হল যেগুলির দুটোকেই স্পষ্ট চেনা যায়। যেমন: ক্ক, ল্ল, হ্ব, দ্ভ।

বর্তমানে বাংলা একাডেমির প্রস্তাবনা অনুযায়ী যুক্তব্যঞ্জনগুলিকে যথাসম্ভব স্বচ্ছ করার কথা বলা হয়েছে।
তবে এক্ষেত্রে অসুবিধার কারণ হল পুরাতন সাহিত্যকর্ম বা গ্রন্থগুলো নতুনভাবে বর্ণ চেনা বাঙালিগণ পড়তে পারবেন না এবং অনেক যুক্তবর্ণই চিনতে পারবেন না। সব পুরাতন গ্রন্থ নতুন বর্ণে ছেপে ফেলা দুরূহ। তবে স্বচ্ছ ধরনের নতুন যুক্তবর্ণ ও প্রচলিত পুরাতন যুক্তবর্ণ কিছুদিন পাশাপাশি শেখানোর কথাও প্রস্তাব করা হয়ে থাকে।

টীকা
বাংলা শব্দে অনেক সময় কোনো বর্ণের নিচে ্ চিহ্ন থাকে। একেই বলা হয় হসন্ত। যেমন: "প্" (পড়া হয় 'প-হসন্ত'), অর্থাৎ‍ প এর নিচে হসন্ত।

তথ্যসূত্র

আরও দেখুন
বাংলা বর্ণমালা
স্বরবর্ণ
হসন্ত

বাংলা ব্যাকরণ
বাংলা যুক্তাক্ষর
ভোজপুরি উইকিপিডিয়া

ভোজপুরি উইকিপিডিয়া হচ্ছে অনলাইন বিশ্বকোষ উইকিপিডিয়ার ভোজপুরি ভাষার সংস্করণ।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। ভোজপুরি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

তথ্যসূত্র 

ভাষা অনুযায়ী উইকিপিডিয়া
উইকি সম্প্রদায়
ভারতে উইকিপিডিয়া
প্যারো

প্যারো হচ্ছে একটি চিকিৎসায় সাহায্যকারী রোবট শিশু হার্প সিল, যাকে বানানো হচ্ছে অত্যন্ত কোমল সুন্দর হিসেবে যাতে তা হাসপাতালে রোগীদের উপর কোমল প্রভাব রাখে এবং রোগীদের আবেগ বের করার চেষ্টা করে, যা প্রাণী-সহযোগে থেরাপির অনুরূপ তবে এক্ষেত্রে রোবট ব্যবহার হয়।

ইতিহাস
১৯৯৩ সালের শুরুর দিকে প্যারোর নকশা তৈরি করে জাপানের এআইএসটি এর ইনটেলিজেন্ট সিস্টেম রিসার্চ ইন্সটিটিউটের তাকানোরি শিবাতা। ২০০১ সালের শেষদিকে এটিকে জনসম্মুখে আনা হয়। এর উন্নয়নে ইতোমধ্যে ১৫ মিলিয়ন আমেরিকান ডলার ব্যয় হয় এবং ২০০৩ সালে "বেস্ট অফ কমডেক্সের" এর চূড়ান্ত পর্বে যায় (ফাইনালিস্ট), এবং ২০০৪ সাল থেকে শিবাতার কোম্পানি ইনটেলিজেন্ট সিস্টেম কো. এটি বাণিজ্যিকভাবে বিক্রি করে আসছে। প্যারো তৈরি হয়েছে হার্প সিলের ভিত্তিতে যাদের শিবাতা দেখেছিলেন উত্তর-পূর্ব কানাডার একটি বরফাচ্ছাদিত অঞ্চলে যেখানে তিনি আবার তাদের ডাক ও সংরক্ষণ করেছিলেন যাতে তা প্যারোতে উপস্থাপন করা যায়। ২০০৯ সালে যুক্তরাষ্ট্রের কর্তৃপক্ষ প্যারোকে ২য় শ্রেণীর চিকিৎসা যন্ত্র হিসেবে চিহ্নিত করে।

প্যারোকে প্রাথমিকভাবে দেখভালের বিশেষ করে ডেমেন্সিয়া রোগীদের জন্য থেরাপি হিসেবে ব্যবহার হয়েছে।

বর্ণনা
প্যারোতে কয়েকটি ডুয়াল ৩২-বিট প্রসেসর, তিনটি মাইক্রোফোন, পশম ঘিরে ১২ টি স্পর্শক্ষম সেন্সর, স্পর্শ কাতর পশম এবং একটি মোটর ও অ্যাকচুয়েটর মিলে একটি জটিল ব্যবস্থা আছে যেটি নিঃশব্দে এটির অঙ্গ ও দেহ পরিচালনা করে। রোবটটি এর লেজ নাড়িয়ে এবং চোখের পাপড়ি খুলে ও বন্ধ করে আদরের প্রতি সাড়া দেয়। শিবাতা এটি তৈরি করেছিলেন এমনভাবে যেন তা সরাসরি চোখে চোখ রাখতে পারে, স্পর্শের প্রতি সাড়া দিতে পারে, মানুষকে জড়িয়ে ধরতে পারে, চেহারা মনে রাখতে পারে এবং এমন সমস্ত ভঙ্গিমা করতে পারে যা পরিস্থিতির সাথে খাপ খায়। তিনি যুক্তি দেখান,  প্যারো ডাকের প্রতিও সাড়া দেয় এবং নাম মনে রাখতে পারে। এটি চমকে যাওয়া, খুশি হওয়া ও রাগ করার মত আবেগ দেখাতে পারে। এটি একটি সত্যিকারের শিশু শীলের মত শব্দ করতে পারে এবং শিশু শীলের স্বভাবের বদলে এটিকে দিনে জেগে থাকার ও রাতে ঘুমানোর প্রোগ্রাম করা হয়।

নৈতিক চিন্তা 
ডঃ বিল থমাস মানুষের আবেগকে সহায়তা দেয়ার জন্য রোবটের উপর নির্ভর করার বিষয়ে উদ্বেগ প্রকাশ করেন। উল্লেখ্য, ডঃ বিল থমাস গ্রিন হাউস প্রজেক্টের প্রতিষ্ঠাতা যেটির লক্ষ্য হচ্ছে প্রথাগত নার্সিং হোমে দীর্ঘ-মেয়াদী যত্নের পরিবর্তে ছোট, গৃহ-সদৃশ পরিবেশে রোগীর যত্ন নেয়া যাতে তারা জীবনকে পরিপূর্ণভাবে উপভোগ করতে পারে। এমআইটি’র “ইনিশিয়েটিভ অন টেকনোলজি অ্যান্ড দ্য সেলফ” এর পরিচালক শেরী টারকেল যুক্তি দেখান যে প্যারোর মত রোবটগুলো একটি কৃত্রিম সম্পর্ক তৈরি করবে এবং যারা মানব সম্পর্ক জটিল মনে করে তারা রোবট সঙ্গীর দিকে ঝুঁকে যাবে।

জনপ্রিয় সংস্কৃতিতে
দ্য সিম্পসনের "প্রতিস্থাপনযোগ্য তুমি" পর্বে বার্ট সিম্পসন এবং  মার্টিন প্রিন্স তৈরি করেছিলেন রোবটিক শিশু শীল। এগুলো ছিল মূলত প্যারো রোবট যেগুলো তৈরির উদ্দেশ্য ছিল স্প্রিংফিল্ড রিটায়ারমেন্ট ক্যাসেলের বয়স্ক ব্যক্তিদের আনন্দ দেয়া। 
আজিজ আনসারির নেটফিল্কস নাটক মাস্টার অফ নানের অষ্টম পর্ব ‘’ওল্ড পিপলে’’ প্যারোকে দেখা গিয়েছিল।

তথ্যসূত্র

বহিঃসংযোগ 

  (US)
  (জাপান) 
 জার্মানিতে থেরাপেউটিক কাজে প্যারোর ব্যবহারের উপর সংবাদ প্রকল্প

জাপানি উদ্ভাবন
রোবটবিজ্ঞান
সামাজিক রোবট
বুরাবে জাতীয় উদ্যান

বুরাবে জাতীয় উদ্যান কাজাখস্তানের আকমোলা অঞ্চলের বুরাবে জেলাতে অবস্থিত একটি জাতীয় উদ্যান। এই উদ্যানটি কাজাখস্তানের রাষ্ট্রপতির এখতিয়ারের অধীন। উদ্যানের সংরক্ষিত এলাকায় সব ধরনের অর্থনৈতিক ও অবকাশ যাপন সম্পর্কিত কর্মকাণ্ড নিষিদ্ধ, কারণ উদ্যানটি বিশেষ প্রাকৃতিক অঞ্চল হিসেবে সংরক্ষিত।

ইতিহাস
১৮৯৮ সালে স্টেট ফরেস্ট প্রাদেশিক বন বিভাগ প্রতিষ্ঠিত হয়। এর ফলে প্রথমবারের মত বুরাবের উদ্যানটি সংরক্ষণের সুযোগ তৈরি হয়। ১৯২০ সালে উদ্যানটি জাতীয়করণ করা হয় এবং কাজাখস্তান সরকার এটিকে স্পা টাউন হিসেবে ঘোষণা করে। ১৯৩৫ সালে জাতীয় প্রাকৃতিক অঞ্চল সংরক্ষণ সংস্থা প্রতিষ্ঠা করা হয়। ১৯৫১ সালে সংস্থাটি অকার্যকর হয়ে যায় এবং এর পরিবর্তে বুরাবে ফরেস্ট নামের অনুরূপ কাজের উদ্দেশ্যে একটি প্রতিষ্ঠান গড়ে তোলা হয়। ১৯৯৭ সালের মে মাসে সরকার বুরাবে ফরেস্টকে রূপান্তরিত করে ন্যাচারাল অ্যান্ড ওয়েল-বিয়িং কমপ্লেক্স অফ দ্য ফরেস্ট অব বুরাবে নামকরণ করে। এই প্রতিষ্ঠানের দায়িত্বে ছিল প্রাদেশিক সরকার। ২০০০ সালের অগাস্টে জাতীয় প্রাকৃতিক উদ্যান নামে ৮৩,৫১১ হেক্টর বিশিষ্ট স্থান চিহ্ণিতকরণ করা হয়। এর মধ্যে ৪৭,৬০০ ছিল বনাঞ্চল। ২০১০ সালে উদ্যানের সীমানা বৃদ্ধি করে ১২৯৯৩৫ হেক্টর করা হয়। ২০১২ সালে ৩৭০ হেক্টর জায়গা উদ্যানের সীমানা থেকে বাদ দেয়া হয়।

জলবায়ু
জানুয়ারি মাসে স্থানীয় গড় তাপমাত্রা -১৬ °C এবং জুলাই মাসে +১৯ °C থাকে। বার্ষিক তুষারপাতের পরিমাণ গড়ে ৩০০ মিলিমিটার। শীতকালে বরফাবৃত স্থানের গড় পুরুত্ব ২৫-৩৫ সেমি। নভেম্বরের মাঝামাঝি থেকে এপ্রিল পর্যন্ত সাধারণত তুষারপাত ঘটে থাকে।

উদ্ভিদ ও প্রাণী
বুরাবে জাতীয় উদ্যানে ৭৫৭ প্রজাতির উদ্ভিদ রয়েছে, যার মধ্যে ১১৯টি প্রজাতি বিশেষভাবে সংরক্ষিত। এছাড়া ১২টি প্রজাতি স্থানীয় লাল তালিকার অন্তর্ভুক্ত। এই জাতীয় উদ্যানটির ৬৫% উদ্ভিদই পাইন, ৩১% বির্চ গাছ, ৩% অ্যাসপেন  এবং ১% মাঝারি ধরনের উদ্ভিদ। খাদ্যযোগ্য মাশরুমের বিভিন্ন প্রজাতি এই বনে পাওয়া যায়।

বনের উদ্ভিদরাজির বৈচিত্র্যের কারণে এখানাকার প্রাণীকুলেও বৈচিত্র্যের সন্ধান পাওয়া যায়। এখানে ৩০৫ ধরনের বিভিন্ন প্রাণীর প্রজাতি চিহ্ণিত হয়েছে। এই ৩০৫ প্রজাতি কাজাখস্তানের প্রাণী বৈচিত্র্যের ৩৬%। এই প্রাণীকুলের ৪০%ই বনের সীমানার কাছাকাছি থাকে। এদের মধ্যে ১৩টি প্রজাতি স্থানীয় লাল তালিকার অন্তর্ভুক্ত।

বুরাবে প্রাণীসম্পদ ঐ অঞ্চলের অন্যান্য স্থানের তুলনায় অনেক বেশি। এখানে পার্বত্য, বন্য ইত্যাদি বিভিন্ন ধরনের প্রাণীর সন্ধান পাওয়া যায়। ইউরোপীয়, সাইবেরীয় ও উত্তর গোলার্ধের বিশেষ কিছু প্রাণীর প্রজাতি এই অঞ্চলে দেখা যায়। 
বর্তমানে বুরাবে উদ্যানে হরিণ, নকুল, বেজি, নেউল, কাঠবিড়াল, বন্য শুকর দেখা যায়। এছাড়া বন্য বিড়াল ও নেকড়ে এই বনে দেখা যায়। বনের সমতল স্থানে শেয়াল, নেউল, ইউরোপীয় ও পার্বত্য খরগোশ ও ব্যাজার পাওয়া যায়।

বুরাবে উদ্যানে বিভিন্ন প্রজাতির পাখি রয়েছে। এদের মধ্যে রয়েছে বন্যহংস, চাতক, তিতির ইত্যাদি। তবে এদের মধ্যে হাসের সংখ্যাই অধিক। বনের শুষ্ক পাইন জঙ্গলে প্রধাণত তিতির পাখি ও বিশেষ ধরনের টার্কি দেখা যায়।

প্রচলিত গল্পগাথা
বুরাবে নিয়ে কাজাখস্তানে অনেক গল্পগাথা প্রচলিত রয়েছে। এদের মধ্যে অন্যতম গল্পে বলা হয়েছে যে প্রথমে সৃষ্টিকর্তা এ অঞ্চলে দীর্ঘ অনুর্বর সমতল ভূমিত তৈরি করেছিল। স্থানীয় মানুষ একারণে সৃষ্টিকর্তার কাছে ঐ অঞ্চলের উর্বরতার আকূতি জানিয়ে প্রার্থনা করে। ফলে সৃষ্টিকর্তা বিভিন্ন পর্বত, হ্রদ-নদী, বন থেকে অনেক উদ্ভিদ নিয়ে ঐ এলাকায় নিক্ষেপ করে। ফলে বুরাবে উদ্যান তৈরি হয়। বুরাবে কাজাখস্তানের মুক্তা নামে পরিচিত।

আলোকচিত্র

তথ্যসূত্র

কাজাখস্তানের জাতীয় উদ্যান
বিমানসংস্থার তালিকা

বিমানসংস্থার তালিকা পাতায় বিদ্যমান এবং বিলুপ্ত বিমান পরিবহন সংস্থাগুলিকে তালিকাভুক্ত করা হয়েছে। সেগুলি যে মহাদেশ থেকে পরিচালিত হয়ে থাকে তার নাম অনুসারে সম্পূর্ণ তালিকাগুলি বর্ণানুক্রমিক ক্রম অনুসারে দেওয়া হয়েছে। এছাড়াও তালিকাগুলি আকার, ব্যবসায়িক মডেল এবং অন্যান্য বৈশিষ্ট্য অনুযায়ীও দেওয়া হয়এছে। আইসিএও কোড সহ ৫,০০০-এরও অধিক বিমানসংস্থা রয়েছে। বহরের আকার এবং যাত্রী বহনের দিক থেকে বিশ্বের বৃহত্তম বিমানসংস্থা হলো আমেরিকান এয়ারলাইনস, যা মার্কিন যুক্তরাষ্ট্র থেকে পরিচালিত হয়।

মহাদেশ অনুযায়ী
 আফ্রিকার বিমানসংস্থার তালিকা
 আমেরিকার বিমানসংস্থার তালিকা
 এশিয়ায় বিমানসংস্থার তালিকা
 ইউরোপের বিমানসংস্থার তালিকা
 ওশেনিয়ার বিমানসংস্থার তালিকা

আকার এবং মহাদেশ অনুযায়ী
 বিশ্বের বৃহত্তম বিমানসংস্থাসমূহ
আফ্রিকার বৃহত্তম বিমানসংস্থার তালিকা
এশিয়ার বৃহত্তম বিমানসংস্থার তালিকা
মধ্য আমেরিকা এবং ক্যারিবিয়ার বৃহত্তম বিমানসংস্থার তালিকা]]
ইউরোপের বৃহত্তম বিমানসংস্থার তালিকা
উত্তর আমেরিকার বৃহত্তম বিমানসংস্থার তালিকা
ওশেনিয়ার বৃহত্তম বিমানসংস্থার তালিকা
দক্ষিণ আমেরিকার বৃহত্তম বিমানসংস্থার তালিকা

মালিকানা অনুযায়ী
 সরকারি মালিকানাধীন বিমানসংস্থার তালিকা
 যাত্রীবাহী বিমানসংস্থার তালিকা
 চার্টার বিমানসংস্থার তালিকা
 কম খরচের বিমানসংস্থার তালিকা
 আঞ্চলিক বিমানসংস্থার তালিকা

অন্যান্য বৈশিষ্ট্য অনুযায়ী
 পতাকাবাহী
 ভিত্তি তারিখ অনুযায়ী বিমানসংস্থার তালিকা
 ১০০টিরও আধিক গন্তব্য সহ বিমানসংস্থার তালিকা
 বিলুপ্ত বিমানসংস্থার তালিকা
 হেলিকপ্টার বিমানসংস্থার তালিকা
 বিমানসংস্থার কোডের তালিকা
 সরকারি মালিকানাধীন বিমানসংস্থার তালিকা

আরও দেখুন
 হেলিকপ্টার বিমানসংস্থার তালিকা
 বিশ্বের বৃহত্তম বিমানসংস্থাসমূহ
বিশ্বের বৃহত্তম বিমানসংস্থাসমূহ



বিমানসংস্থা কোম্পানির আয় অনুযায়ী 

উল্লেখ্য যে এমিরেট্‌স এয়ারলাইন্স একটি সরকারি-মালিকানাধীন কোম্পানি বিধায় এই তালিকায় অন্তর্ভুক্ত হয় নি। এর ২০১৪-২০১৫ সালের আয় ছিল  বিলিয়ন ( বিলিয়ন), মুনাফা  বিলিয়ন ( বিলিয়ন) ও সম্পত্তি  বিলিয়ন () বিলিয়ন এবং ৫৬,৭২৫ জন কর্মী।

তথ্যসূত্র
রিনপুং ডিজং

রিনপুং ডিজং ডিজং স্থাপত্যশিল্প নির্মিতি একটি বৃহত্তম বুদ্ধ মন্দির এবং ভুটানের পারো জেলার কাগ্যু গোত্রের দ্রুকপা বংশীয়দের সুরক্ষিত ভবন।এই প্রাসাদে জেলাটির মহান সাধকদের দেহাবশেষ এবং সে সাথে পারো ডিজংখাগের প্রশাসনিক দপ্তর অবস্থিত।

ইতিহাস

পনেরতম শতাব্দিতে স্থানীয় লোকজন পারোর হাংরেলের পবর্তশিঙ্গ লামা দ্রাং দ্রাং গিয়ালকে, পাজো দ্রুগুম ঝিগপুর বংশধর, উৎসর্গ করেন। দ্রাং দ্রাং গিয়াল সেখানে একটি মন্দির নির্মাণ করেন এবং পরবর্তীতে সেখানে পাঁচতলা বিশিষ্ট ডিজং বা দুর্গ গড়ে উঠে যা হাংরেল ডিজং নামে পরিচিত ছিল।

সতেরতম শতাব্দিতে, তার বংশধরগণ, হাংরেলের স্বত্তাধিকারীরা, এই দুর্গটি দ্রুকপা বংশীয় পুরোহিতদেরকে দান করেন যাতে তার আধ্যাত্বিক ও অনাধ্যাত্বিক প্রতিষ্ঠান নাগাওয়াং নামগিয়াল, ঝাবদ্রাং রিনপোছের পরিচিতি ঘটে। ১৬৪৪ সালে ঝাবদ্রাং পুরানো ডিজংটি ভেঙ্গে নতুন ডিজং এর ভিত্তিপ্রস্থর স্থাপন করেন। ১৬৪৬ সালে পশ্চিমাঞ্চলের প্রশাসনিক ভবন এবং আশ্র্রম হিসেবে পুনরায় উৎসর্গ এবং প্রতিষ্ঠা করেনস এবং এটি রিনপুং ডিজঙ হিসেবে পরিচিত হয়ে উঠে।  
১৯৯৩ সালে লিটল বোদ্ধা নামে একটি ছবির কিছু দৃশ্য এখানে চিত্রায়িত হয়।

সমাধি এবং উপাসনালয় 

রিংপুন ডিজং এর অভ্যন্তরে চৌদ্দটি সমাধি ও উপসানলায় রয়েছে:
কুনগারওয়া
বৌদ্ধ ভিক্ষুদের সভা কক্ষ
স্যান্ডলউড স্টুপা
সংরক্ষকের সমাধি
প্রধান বৌদ্ধ সন্নাসীর কক্ষ
আমিতাভার কক্ষ।
স্বফটিক স্বচ্ছ সমাধি
আশ্রমের প্রধানের কক্ষ
 আকশোভ্যিয়ার কক্ষ
কোষাধক্ষের মন্দির
রাজার কক্ষ

ডিজং এর বাহিরে প্রধান ডিজংটি হল দিয়াংখা মন্দির।
১৬৪৯ সালে পাহাড়ে রিনপুং ডিজং এর উপরে সাততলা বিশিষ্ট একটি পাহারা দুর্গ বা তা ডিজং নিমার্ণ করা হয়েছিল।১৯৬৮ সালে এটিকে ভুটান জাতীয় জাদুঘর হিসেবে প্রতিষ্ঠা করা হয়।

উৎসব

ভুটানের সনাতন চন্দ্র মাসের দিনপঞ্জিকার এগার থেকে পনের তারিখ (গ্রেগরিয়ান পঞ্জিকা অনুযায়ী মার্চ বা এপ্রিলে) পর্যন্ত রিনপুং ডিজং এ একটি বৃহৎ বার্ষিক উৎসব বা শেছু অনুষ্ঠিত হয়। এই উপলক্ষে আয়োজিত শোভাযাত্রায় প্রচুর পবিত্র চিত্র ধারণ করা হয়।আশ্রমের পুরোহিতদের দ্বারা কয়েকদিন যাবত পর্যন্ত বিভিন্ন ছদ্মবেশ নিয়ে নৃত্য অনুষ্ঠিত হয় যা বিভিন্ন ধর্মীয় কাহিনীকি নির্ভর করে হয়ে থাকে।

পনেরতম দিনের সকালে সূর্য উদিত হওয়ার পূর্বেই, একটি বৃহৎ ধর্মীয় থংদ্রেল ব্যানার থাংকা, যা পদ্মাসাম্বাভার আটটি রূপকে চিত্রায়িত করেছে, সকালের প্রথম প্রহরেই জনসাধারণের সম্মুখে প্রদর্শিত হয়ে থাকে যাতে প্রথাগত নিয়ম অনুযায়ী দিনের সূর্যের আলো ঐ ব্যানারের উপর না এসে পড়ে।

তথ্যসূত্র

উৎসসমূহ

বহিঃসংযোগ
 পারো রিনপুং ডিজং

ভুটানের ডিজং
ভুটানের প্রাসাদ
এনএক্সটি চ্যাম্পিয়নশিপ

এনএক্সটি চ্যাম্পিয়নশিপ হল পেশাদারি কুস্তি চ্যাম্পিয়নশিপ। যেটির মালিক ডাব্লিউডাব্লিউই। চ্যাম্পিয়নশিপটি প্রথম সূচনা করা হয়েছিল ১লা জুলাই , ২০১২ সালে এনএক্সটি- এর পর্বে যখন এনএক্সটি- কমিশনার ডাস্টি রোডস একটি গোল্ড রাশ টুর্নামেন্ট ঘোষণা করেছিলেন, যেখানে চারজন উন্নয়নমূলক রোস্টার কুস্তিগির এবং চারজন প্রধান রোস্টার কুস্তিগির একটি একক এলিমিনেশন টুর্নামেন্টে উদ্বোধনী এনএক্সটি চ্যাম্পিয়ন হিসেবে মুকুট পরার জন্য প্রতিদ্বন্দ্বিতা করে। . সেথ রলিন্স ২৬ শে জুলাই, ২০১৩-এ টুর্নামেন্টের ফাইনালে জিন্দার মহলকে পরাজিত করে উদ্বোধনী এনএক্সটি চ্যাম্পিয়ন হন

ইতিহাস

প্রথম চ্যাম্পিয়ন টুর্নামেন্ট

রাজত্ব

মোট রাজত্ব

তথ্যসূত্র

বহিঃসংযোগ 
 অফিসিয়াল এনএক্সটি চ্যাম্পিয়নশিপ টাইটেলের ইতিহাস
 

২০১২-এ প্রতিষ্ঠা
পেশাদার কুস্তির চ্যাম্পিয়নশিপ
ডাব্লিউডাব্লিউই এনএক্সটির চ্যাম্পিয়নশিপ
অনলাইন বিশ্বকোষের তালিকা

এটি একটি অনলাইনে বা ইন্টারনেটে ব্যবহারযোগ্য বিশ্বকোষসমূহের তালিকা।

সাধারণ উইকিসমূহ

জীবনী সংক্রান্ত

পুরাতত্ত্ব, শিল্পকলা এবং সাহিত্য

তথ্যসূত্র 

বিশ্বকোষ
উইকিসমূহ
ওয়েবসাইটের তালিকা
অনলাইন বিশ্বকোষ
উইকি সম্প্রদায়